Churchill var involveret i udviklingen af kampvogne, som blev finansieret af midler fra flådens forskningsbudget. Han var derefter leder af "landskibskomiteen", som var ansvarlig for etablering af det første kampvognskorps. Selv om det ti år senere blev betragtet som en taktisk sejr, blev det set som misbrug af midler. I 1915 var han en af de politiske og militære ledere, som stod bag det katastrofale slag ved Gallipoli omkring Dardanellerne. Han fik meget af skylden for fiaskoen, og da premierminister Asquith dannede en samlingsregering krævede de konservative, at han blev afskediget som en del af prisen for at deltage.